“腹有诗书气自华”是苏轼《和董传留别》中的一句诗,意思是只要饱读诗书,学有所成,那才华和气质自然就会体现出来。而这一句诗的前一句是“粗缯大布裹生涯”,意思为身上包裹着粗衣劣布,自然是展现不出光彩的一面。如果书读的多,自然而然就会带着一股书卷之气,一言一行都会被影响。其实还有很多著名的诗句,但多数人只知道前一句或者后一句,下面就为大家介绍30首经典的古诗,一起来学习下吧。
01
苏轼《和董传留别》
粗缯大布裹生涯,腹有诗书气自华。
厌伴老儒烹瓠叶,强随举子踏槐花。
囊空不办寻春马,眼乱行看择婿车。
得意犹堪夸世俗,诏黄新湿字如鸦。
02
陈于之《题桃花扇》
玉树歌残声已陈, 南朝宫殿柳条新。
福王少小风流惯,不爱江山爱美人。
03
魏子安《花月痕·第十五回诗》
多情自古空余恨,好梦由来最易醒。
岂是拈花难解脱,可怜飞絮太飘零。
香巢乍结鸳鸯社,新句犹书翡翠屏。
不为别离已肠断,泪痕也满旧衫青。
04
欧阳修《玉楼春》
尊前拟把归期说。未语春容先惨咽。
人生自是有情痴,此恨不关风与月。
离歌且莫翻新阕。一曲能教肠寸结。
直须看尽洛城花,始共春风容易别。
05
黄增《集杭州俗语诗》
色不迷人人自迷,情人眼里出西施。
有缘千里来相会,三笑徒然当一痴。
06
黄景仁《杂感》
仙佛茫茫两未成,只知独夜不平鸣。
风蓬飘尽悲歌气,泥絮沾来薄幸名。
十有九人堪白眼,百无一用是书生。
莫因诗卷愁成谶,春鸟秋虫自作声。
07
白居易《浪淘沙》
借问江潮与海水,何似君情与妾心。
相恨不如潮有信,相思始觉海非深。
08
辛弃疾《鹧鸪天》
晚日寒鸦一片愁。柳塘新绿却温柔。
若教眼底无离恨,不信人间有白头。
肠已断,泪难收。相思重上小红楼。
情知已被山遮断,频倚阑干不自由。
09
黄庭坚《竹枝词》
浮云一百八盘萦,落日四十八渡明。
鬼门关外莫言远,四海一家皆弟兄。
10
王贞白《白鹿洞》
读书不觉已春深,一寸光阴一寸金。
不是道人来引笑,周情孔思正追寻。
11
罗隐《自遣》
得即高歌失即休,多愁多恨亦悠悠。
今朝有酒今朝醉,明日愁来明日愁。
12
陶谷《自嘲》
官职须由生处有,才能不管用时无。
堪笑翰林陶学士,年年依样画葫芦。
13
白居易《花非花》
花非花,雾非雾。
夜半来,天明去。
来如春梦几多时?去似朝云无觅处。
14
谭嗣同《狱中题壁》
望门投止思张俭,忍死须臾待杜根。
我自横刀向天笑,去留肝胆两昆仑。
15
李商隐《贾谊》
宣室求贤访逐臣,贾生才调更无伦。
可怜夜半虚前席,不问苍生问鬼神。
16
李益《写情》
水纹珍簟思悠悠,千里佳期一夕休。
从此无心爱良夜,任他明月下西楼。
17
陆游《病起书怀》
病骨支离纱帽宽,孤臣万里客江干。
位卑未敢忘忧国,事定犹须待阖棺。
天地神灵扶庙社,京华父老望和銮。
出师一表通今古,夜半挑灯更细看。
18
黄巢《不第后赋菊》
待到秋来九月八,我花开后百花杀。
冲天香阵透长安,满城尽带黄金甲。
19
苏轼《洗儿诗》
人皆养子望聪明,我被聪明误一生。
惟愿孩儿愚且鲁,无灾无难到公卿。
20
林逋《山园小梅》
众芳摇落独暄妍,
占尽风情向小园。
疏影横斜水清浅,
暗香浮动月黄昏。
霜禽欲下先偷眼,
粉蝶如知合断魂。
幸有微吟可相狎,
不须檀板共金樽。
21
朱熹《春日》
胜日寻芳泗水滨,
无边光景一时新。
等闲识得东风面,
万紫千红总是春。
22
贾岛《剑客》
十年磨一剑,霜刃未曾试。
今日把示君,谁有不平事。
23
李世民《赐萧瑀》
疾风知劲草,板荡识诚臣。
勇夫安识义,智者必怀仁。
24
崔郊《赠去婢》
公子王孙逐后尘,绿珠垂泪滴罗巾。
侯门一入深如海,从此萧郎是路人。
25
《击壤歌》
日出而作,日入而息。
凿井而饮,耕田而食。
帝力于我何有哉?
26
《民歌》
月子弯弯照九州,几家欢乐几家愁。
几家夫妇同罗帐,几家飘零在他乡?
27
慈禧《祝母寿诗》
世间爹妈情最真,泪血溶入儿女身。
殚竭心力终为子,可怜天下父母心!
28
秦韬玉《贫女》
蓬门未识绮罗香,拟托良媒益自伤。
谁爱风流高格调,共怜时世俭梳妆。
敢将十指夸针巧,不把双眉斗画长。
苦恨年年压金线,为他人作嫁衣裳。
29
元稹《遣悲怀·其二》
昔日戏言身后事,今朝都到眼前来。
衣裳已施行看尽,针线犹存未忍开。
尚想旧情怜婢仆,也曾因梦送钱财。
诚知此恨人人有,贫贱夫妻百事哀。
30
龚自珍《夜作》
沉沉心事北南东,一睨人材海内空。
壮岁始参周史席,髫年惜堕晋贤风。
功高拜将成仙外,才尽回肠荡气中。
万一禅关砉然破,美人如玉剑如虹。
本文由“诗词中国”(shicizg)编辑
转自“诗词世界”
标签:腹有诗书气自华苏轼